דאזלר

| --- | --- |

דאזלר, כפי שהיא מופיעה על עטיפת החוברת Secret Invasion: X-Men #3 מדצמבר 2008, אמנות מאת טרי דודסון.
 סוג:  גיבור-על
 הוצאה לאור:  מארוול קומיקס
 הופעה ראשונה:  Uncanny X-Men #130 (פברואר 1980)
 יוצרים:  טום ד'פאלקו, לואיז סימונסון, רוג'ר סטרן (כותבים) ג'ון רומיטה הבן (מאייר)
 גילום הדמות:  הלסטון סייג' ("אקס-מן: הפניקס האפלה")
 מידע
 שם אמיתי:  אליסון "אלי" בלייר
 כינויים:  דיסקו דאזלר, ציפור שירה, לייטנגייל, סקיפי, דולורס רודולף, אליסון בראון, סנדי בלוסום, דאז, סוכנת דאזלר, הסוכנת
 סטטוס:  פעיל
 מקום לידה:  לונג איילנד 
 מקצוע:  שחקן, דוגמן, זמר, גיבור-על, מהפכן
 כוחות:  יכולת להמיר צלילים לקרני אור ממגוון צורות בעוצמות שונות.
 חברה בקבוצה:  להקת לייטברינגר
 חברה לשעבר בקבוצה:  אקס-מן אקס-מן (בית-הספר החדש ע"ש אקסבייר) S.H.I.E.L.D אקסקליבר אקס-מן (מולטי-יקום) אפוטרופוסית של תינוקות אקס הגלדיאטורים הרבה להקות מוזיקליות
 אזרחות:  ארצות הברית 
 דמויות קשורות
 משפחה:  בלה בלייר (סבתא מצד האב) קרטר בלייר (אב, מת) קתרין בלייר (אם) ניקולס בראון (אב חורג, מת) לויס לונדון (אחות למחצה) לונגשוט (בעל)
 
דאזלר (באנגלית: Dazzler) היא דמות בדיונית של גיבורת-על מוטאנטית המופיעה בחוברות הקומיקס אקס-מן ביקום מארוול קומיקס. הדמות הופיעה לראשונה בחוברת Uncanny X-Men #130 מפברואר 1980, ונוצרה על ידי הכותבים טום ד'פאלקו, לואיז סימונסון ורוג'ר סטרן והמאייר ג'ון רומיטה הבן.
דאזלר היא האלטר אגו של אליסון "אלי" בלייר, מוטאנטית מלונג איילנד אשר נולדה לקרטר וקתרין בלייר. יחסיהם של הוריה היו מתוחים, היות שאביה היה סטודנט משפטים ואמה הייתה מורה. דבר זה הוביל לגירושים, אשר התרחשו כאשר אליסון הייתה פעוטה. אליסון גדלה עם אביה וסבתה, שם אביה הסתיר ממנה את אמה. כשאליסון הגיעה לגיל ההתבגרות, היא חלמה להיות זמרת ואביה - כעת שופט - קיבל זאת בסובלנות. אף על פי כן, אביה אילץ את אליסון לבחור במסלול חיים דומה לזה שלו: היא תהפוך לכוכבת אקדמאית, ומשם תמשיך לבית ספר למשפטים. סבתה של אליסון עודדה אותה בדרכה. כוחותיה המוטאנטיים של אליסון התגלו בעת ביצוע ריקוד בבית ספר, אשר סינוור את הנוכחים: כוחה הוא יכולת להמיר צלילים לקרני אור. במשך שנים, אליסון שמרה על כוחותיה בסוד מפני אנשים הקרובים אליה, מה שגרם לריחוק בינה לבין אביה. באוניברסיטה, אליסון חקרה את כוחותיה, תפרה לעצמה חליפה, ואימצה את שם-הבמה "דאזלר". היא הודיעה לאביה שהיא לא תלמד בבית ספר למשפטים, ותהיה זמרת עם ובלי ברכתו ותמיכתו של אביה.
אליסון השתמשה בכוחותיה המוטאנטיים על מנת למשוך קהל להופעותיה, וטענה כי אורותיה הם תוצר של טכנולוגיה. שקר לבן זה עבד על מנהלי המועדונים השונים, אך לא על אמה פרוסט ממועדון הלפייר וצ'ארלס אקסבייר מהאקס-מן. שני הצוותים שלחו נציגים לגייס את אליסון לכוחותיהם; האקס-מן שלחו את פניקס, סייקלופס ואת נייטקרולר, ומועדון הלפייר את קבוצת "אבירי הלפייר" שלהם. כוחותיהם המשולבים של אליסון והאקס-מן גברו על אויביהם, ושחררו חברי אקס-מן אחרים שהיו בשבי מועדון הלפייר. היא סירבה להצעתו של אקסבייר להצטרף לאקס-מן, מה שגרם לה להיות מעורבת באירועים שונים; היא נצלה על ידי ספיידרמן מלייטמאסטר, נפגשה עם ג'וני סטורם במועדון לילה יוקרתי, ואף נגררה לקרבות מול מכשפת. כאשר שבה אותה, פרויקט פגסוס קבע כי כוחותיה של אליסון הם אינסופיים, ובאופן תאורטי, היא יכולה להיות המוטאנטית החזקה ביותר בכל כדור הארץ. כזמרת דיסקו, אולם בהמשך שינתה את הכיוון המוזיקלי שלה גם לרוק אנד רול ומוזיקה עכשווית. הייתה חברה לפרק זמן קצר בקבוצת אקסקליבר בטרם הצטרפה לשורות האקס-מן.
את דמותה של דאזלר בסרט הלייב אקשן "אקס-מן: הפניקס האפלה" מגלמת השחקנית הלסטון סייג'.